

 

 **Pastoralni listić**

**Br. 628. god. XIII. 01.ožujka 2020.**

 **Prva nedjelja korizme - čista**



***Prvo čitanje****: Post 2, 7-9; 3,1-7*

***Drugo čitanje:*** *Rim 5, 12.17-19****Evanđelje****:* *Mt 4, 1-11*

**Zborna molitva:**

Svemogući Bože, udijeli da godišnjom proslavom korizme
napredujemo u spoznaji Isusa Krista i u životu slijedimo njegov primjer. Koji s tobom.

**Ulazna pjesma:**

Zazvat će me a ja ću ga uslišiti, spasit ću ga i proslaviti, nasitit ću ga danima mnogim.

(Ps 91, 15-16)

**Pričesna pjesma**

*Ne živi čovjek samo o kruhu,*

*nego o svakoj riječi što izlazi*

*iz Božjih usta.*

*U ono vrijeme: Duh odvede Isusa u pustinju da ga đavao iskuša. I propostivši četrdeset dana i četrdeset noći, napokon ogladnje. Tada mu pristupi napasnik i reče: »Ako si Sin Bo­žji, reci da ovo kamenje postane kruhom.« A on odgovori: »Pisano je: ‘Ne živi čovjek samo o kruhu, nego o svakoj riječi što izlazi iz Bo­žjih usta.’« Đavao ga tada povede u Sveti grad, postavi ga na vrh Hrama i reče mu: »Ako si Sin Božji, baci se dolje! Ta pisano je: ’­Anđelima će svojim zapovjediti za tebe i na rukama će te nositi da se gdje nogom ne spotakneš o kamen.’« Isus mu kaza: »Pisano je također: Ne iskušavaj Gospodina, Boga svojega!« Đavao ga onda povede na goru vrlo visoku i pokaza mu sva kraljevstva svijeta i slavu njihovu pa mu reče: »Sve ću ti to dati ako mi se ničice pokloniš.« Tada mu reče Isus: »Odlazi, Sotono! Ta pisano je: ’Gospodinu Bogu svom se klanjaj i njemu jedinom služi!’« Tada ga pusti đavao.*

*I gle, anđeli pristupili i služili mu.*

*Riječ Gospodnja.*

**Čisto srce stvori mi, Bože,**

**i duh postojan obnovi u meni!**

***Križni put***

***ići za Kristom, učiti se nositi svoj križ, svoj život, svoje životno poslanje!***

 **Nedjeljna misao**

Emil Nolde, umjetnik, naslikao je 1921. godine svoju umjetničku sliku i dao joj naslov "Izgubljeni raj". Na slici su Adam i Eva nakon pada. Počinili su istočni grijeh. Sjede tu, kao da im je mrena spala s očiju. Goli su i s užasnutim pogledom gledaju na ruševine svoga raja. Bilo je zamamljivo slijediti zmiju,  a sada!

Đavolsko napastovanje  Isusa počinje s četrdeset dana u pustinji. Pustinja je ovdje simbol za stanje duše. U pustoši gladi kamenje počinje govoriti. Pustinja prisiljava na vanjsko naprezanje preživljavanja. S elementarnom snagom javlja se Isusova glad za rječju. U sućuti ne smijemo život jednoga čovjeka reducirati na potrebe gladi. Sin Božji ne smije pristati na to skraćenje i reduciranje. On mora podsjetiti, da se život svakoga čovjeka smije gledati u veličanstvenom svjetlu: postoji Bog koji govori s čovjekom, koji čovjeka gleda i poštuje ga. Glad je ipak samo jedna opasna pokretačka snaga čovjekova. Puno dublje u čovjeku  je volja za moću, dakle zahtjev, da vlada i da se "uzvisuje". Glad može voditi čovjeka u borbu s drugim ljudima. Težnja za moću prijeti, da se bližnjeg  ponizi i da ga se socijalno uništi. Vječni kotač  nepravde i nasilja, odmazde i ponovne osvete spada u dramu ljudske povijesti.

**STVARNE PREPREKE**

Valjda nijedno vrijeme ije bilo obilježeno tolikom globalnom maltretiranju ljudi i pojedinaca kao ovo naše. Vječito sijanje straha od vremena, globalnog zatopljenja do raznih virusa i boleština, nekih desničara, ljevičara…ili neznam čega. Ovo vrijeme je VRIJEME STRAHA, PANIKE….

A tako su nam lijepo govorili ako se oslonimo na razum, znanost, povjerujemo napretku i oslobodimo se religije kao proizvoda stra – živjet ćemo sretno, blaženo u zemlji Utopiji. Još jedan lažni idol u koji je čovjek povjerovao. Reče zmija Adamu i Evi : oslobodite se Boga biti ćete slobodni i bez straha.

Kada su se Boga oslobodili tek je tada zavladala panika i strah, očaj i zdvojnost.Pametnome dosta, on uči na povijesnim iskustvima

***PRIJAVE MLADIH ZA SHKM***

**Župna**

*Od danas počinju prijave mladih iz naše župe za susret u Zagrebu.*

***kateheza***

*Evo što je potrebno:*

1. *Prijaviti se mogu oni koji idu u 8. razred pa do 30 godine života.*
2. *Prijaviti se treba svome župniku, osobno ili na mail župe:* *zupa.recica@zg-nadbiskupija.hr*
3. *Podaci potrebni kod prijave:*

*Ime i prezime, spol, datum rođenja, veličina majice, broj mobitela, e-mail adresa, mjesto i župa,*

* *Upisi traju do 15. ožujka.*
* *Do tada župnik mora poslati prijavu na Ured za mlade zagrebačke nadbiskupije.*

*Svi koji žele sudjelovati moraju se prijaviti jer bez iskaznice neće se moći ući u prostor gdje će se odvijati program.*

*Isto tako svi koji će ići moraju prethodno pripremiti se kroz kateheze u svojim župama.*

*Početkom mjeseca ožujka započinjemo s katehezama kao pripravom za sudjelovanje na susretu Hrvatske katoličke mladeži.*

Kandidat koji želi pristupiti pripravi za sakrament svete potvrde mora ispunjavati ove uvjete:
– redovito pohađanje školskog vjeronauka od prvog razreda osnovne škole
– redovito pohađanje župne kateheze i primjereno znanje
–da je pohađao(la) župnu katehezu za sedmi razred u protekloj školskoj godini
– redovitost pohađanja nedjeljne svete mise   i primanje sakramenata
– ozbiljnost u ponašanju i svjedočenju svoje vjere
– Ukoliko nije išao/ išla redovito, a želi pristupiti sakramentu potvrde, župna će se prava produžiti na barem dvije godine.

– ako kandidati  žive izvan  župe u kojoj se žele krizmati  tadamoraju donijeti pisano dopuštenje  svojega župnika za pohađanje priprave   i primanje potvrde.

– ako su kandidati kršteni  izvan  župe u kojoj se žele  krizmati trebaju u župi gdje su kršteni zamoliti župnika dokument „Potvrdnica“ koji se potvrđuje da je vjeroučenik primio sakramente krštenja i eventualno prve pričesti.

|  |  |  |
| --- | --- | --- |
| Ponedjeljak,02. ožujka |  | Čedomil |
| Utorak03.ožujka | 17,00 | KamiloZAMRŠJE – KRIŽNI PUT |
| Srijeda04.ožujka  |  | Kazimir. |
| Četvrtak,05.ožujka |  | Hadrijan |
| Petak06.ožujka  | 18,00 | Marcijan+Žaklina Šoški (god); + Marica, Zlatko Sedlar |
| Subota, 07.ožujka  |  | Perpetua i Felicita |
| **Nedjelja,**08.ožujka | 9,0011,0018,00 | **DRUGA KORIZMENA NEDJELJA – Pačista**+ Josip Vrane (god); + Ivan i Jaga Žeger; + Marija, Franjo Huljina; + Ivan Cvetković ( Z-37)POLDANJICA – ZA SVE ŽUPLJANEKrižni put |



Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: zupa.recica@zg-nadbiskupija.hr. Izlazi tjedno u 150 primjeraka.

ISKORISTI OVO KORIZMENO DOBA DA RASTEŠ U VJERI, DUHOVNOSTI I ČOVJEŠTVU. BUDI ODVAŽAN U SVOJOJ VJERI.

NEDJELJNA SVETA MISA SREDIŠTE JE VJERNIČKOG ŽIVOTA. TO JE SUSRET ZAJEDNICE S ISUSOM KRISTOM!

Velika devetnica sv. Josipu u Nacionalnom svetištu u Karlovcu svake srijede s početkom u 19,45 sati možete pratiti i na TV LAUDATO.

**Proba**

**župnog zbora**

**UTORKOM**

**U 19,00 SATI**

 **župni vjeronauk:**

 **Prvoppričesnici**

 **subotom u 10,00**

 **firmanici**

 **subotom u 11,00 sati**

**Župne obavijesti**

**POBOŽNOST KRIŽNOG PUTA**

UTORAK: 17,00 SATI – ZAMRŠJE

PETAK i NEDJELJA – 18,00 SATI ŽUPNA CRKVA!

Napose pozivam firmanike prvopričesnike i njihove roditelje!

: